
		
			EUSKAL HERRIKO AGINTARITZAREN ALDIZKARIA

			2022ko irailaren 16a, 178. zenbakia

			 


		

		
			IRAGARKIAK

			Beste iragarki ofizial batzuk

			EKONOMIAREN GARAPEN, JASANGARRITASUN ETA INGURUMEN SAILA

			4032

			IRAGARKIA, Ingurumenaren Kalitatearen eta Ekonomia Zirkularraren zuzendariarena, zeinaren bidez jendaurrean jartzen baita Induplast SL enpresak aurkeztutako eskaera, Zallako udal-mugartean arriskutsuak ez diren hondakinak kudeatzeko jardueraren ingurumen-baimen bakarrari buruzkoa.

			Euskadiko Ingurumen Administrazioarena abenduaren 9ko 10/2021 Legearen bidez, hainbat araubide ezartzen dira ingurumenean eragina duten jardueren antolamendurako.

			I.B eranskinean jasotako jarduerei dagokienez, ingurumen-baimen bakarraren araubide juridikoa ezarri da.

			Baimen hori, nolanahi ere, instalazioak eraiki, muntatu edo lekualdatu baino lehen eskuratu beharko da, eta instalazioetan egingo diren aldaketetara egokituko da.

			Ingurumen-baimen bakarraren bitartez, egintza bakarrean eta Euskal Autonomia Erkidegoko ingurumen-organoak aurretiaz emandako prozedura administratibo bakarrean bateratuko dira hondakinak ekoizteko eta kudeatzeko baimenak, kolektorera, jabari publiko hidraulikora eta itsasoko eta lehorreko jabari publikora eginiko isurien baimenak eta atmosferara eginiko isurpenen baimenak, eta dagozkien isurpenen mugako balioak ezarriko dira, aplika daitekeen arloko araudiak xedaturikoaren arabera.

			Arauaren 36. artikuluak adierazten duenez, eskaera aurkeztu ondoren eta aurkeztutako dokumentazioa osorik dagoela ikusi ondoren, Euskal Herriko Agintaritzaren Aldizkarian eta Eusko Jaurlaritzako egoitza elektronikoan iragarrita, instalazioaren edo jardueraren proiektua jendaurrean jarriko da hogeita hamar egun baliodunetarako, alegazioak aurkez daitezen.

			Adierazitako guztiagatik, AAU00899_SOL_2022_001 espedientea jendaurrean jarriko da hogeita hamar egun balioduneko epean, iragarki hau Euskal Herriko Agintaritzaren Aldizkarian argitaratu eta hurrengo egunetik aurrera, egoki deritzeten alegazioak eta oharrak egin ditzaten.

			Jendaurreko izapidean jarriko den instalazio-espedientea Eusko Jaurlaritzako egoitza elektronikoko iragarki-taula elektronikoan (https://www.euskadi.eus/tablon-electronico-anuncios) argitaratuko da, jendeak eskura izan dezan.

			Vitoria-Gasteiz, 2022ko irailaren 5a.

			Ingurumenaren Kalitatearen eta Ekonomia Zirkularraren zuzendaria,

			JAVIER AGIRRE ORCAJO.

